Document ID: 32008R0043

KOMISIJOS REGLAMENTAS (EB) Nr. 43/2008
2008 m. sausio 18 d.
nustatantis paskirstymo koeficientą, taikytiną 2008 m. sausio 15 d. pateiktoms paraiškoms pagal Reglamentą (EB) Nr. 2402/96 leistos pradėti naudoti krakmolui iš manijoko kvotos importo licencijai gauti
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1784/2003 dėl bendro grūdų rinkos organizavimo (1),
atsižvelgdama į 2006 m. rugpjūčio 31 d. Komisijos reglamentą (EB) Nr. 1301/2006, nustatantį žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (2), ypač į jo 7 straipsnio 2 dalį,
kadangi:
(1)
Komisijos reglamentu (EB) Nr. 2402/96 (3) leidžiama pradėti naudoti 10 000 tonų ir papildomą autonominę 500 tonų krakmolui iš manijoko metinę tarifinę kvotą (kvotos numeris 09.4064).
(2)
Iš pranešimo, pateikto remiantis Reglamento (EB) Nr. 2402/96 10 straipsniu, paaiškėjo, kad kiekiai, nurodyti pagal to paties reglamento 9 straipsnį 2008 m. sausio 15 d. 13.00 val. Briuselio laiku pateiktose paraiškose importo licencijai gauti, viršija turimus kiekius. Todėl reikia nustatyti, kokia apimtimi galima išduoti importo licencijas, prašomiems kiekiams taikant paskirstymo koeficientą.
(3)
Taip pat reikia nutraukti importo licencijų pagal Reglamentą (EB) Nr. 2402/96 išdavimą esamai kvotos daliai,
PRIĖMĖ ŠĮ REGLAMENTĄ:
1 straipsnis
1. Pagal kiekvieną 2008 m. sausio 15 d. 13.00 val. Briuselio laiku pateiktą paraišką Reglamente (EB) Nr. 2402/96 nustatytos kvotos importo licencijai gauti išduodama licencija prašomam kiekiui pritaikius 5,133291 % paskirstymo koeficientą.
2. Licencijų išdavimas nuo 2008 m. sausio 15 d. 13.00 val. Briuselio laiku pateiktose paraiškose nurodytiems kiekiams esamai kvotos daliai yra sustabdomas.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2008 m. sausio 18 d.

Labels: 3
17